送前歙黟楚□□五首  其二
作者：方回
朝代：宋

paragraphs: 歙三萬戶多，黟戶減半少。
君才宜大用，何乃易而小。
易邑不易心，千江一月皎。
歙民時有謠，奪堇茹我蓼。
黟産足筒布，粗綌自纏繞。
黟之酒良佳，樽中無清醥。
歸來卧城東，賃閣臨木杪。
唯有一卷梅，古色暗錦褾。
高官躍大馬，鼓吹日擾擾。
廉吏無人知，酸吟夜連曉。